บาทเปิด 32.57 บาทต่อดอลล่าร์ แนวโน้มอ่อนค่า
เงินบาทเปิดตลาด 32.57 บาทต่อดอลล่าร์ แนวโน้มอ่อนค่า ขานรับร่างกม.ปฏิรูปภาษีสหรัฐฯใกล้ได้ข้อสรุป มองกรอบวันนี้ 32.55-32.65
29 พ.ย. 2560

เงินบาทเปิดตลาด 32.57 บาทต่อดอลล่าร์ แนวโน้มอ่อนค่า ขานรับร่างกม.ปฏิรูปภาษีสหรัฐฯใกล้ได้ข้อสรุป มองกรอบวันนี้ 32.55-32.65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.57 บาท/ดอลลาร์ จากเย็นวานนี้ที่ปิดตลาดอยู่ที่ระดับ 32.56 บาท/ดอลลาร์"ล่าสุดเงินบาทขยับอ่อนค่าขึ้นมาที่ 32.61 บาท/ดอลลาร์ หลังจากคณะกรรมาธิการด้านงบประมาณของวุฒิสภาสหรัฐ มีมติผ่านร่างกฎหมายปฏิรูปภาษีของพรรครีพับลิกัน ซึ่งถือเป็นขั้นตอนสำคัญก่อนที่ร่างกฎหมายดังกล่าวถูกส่งให้กับวุฒิสภาเต็มคณะทำการพิจารณาเป็นลำดับต่อไป" นักบริหารเงินระบุ  นักบริหารเงิน คาดว่า วันนี้เงินบาทจะเคลื่อนไหวในกรอบ 32.55-32.65 บาท/ดอลลาร์